“இந்த ஆதீன சம்பந்தம் இல்லாவிட்டால் எனக்கு என்ன மதிப்பு  இருக்கப் போகிறது?” என்று சொல்லி விட்டு, “இவை இரண்டும் என்ன  விலைபெறும்?” என்று கேட்டேன். “முந்நூறு ரூபாய்க்கு மேல் இருக்கும்” என்றார் அம்பலவாண தேசிகர். “இந்தந் துப்பட்டாவினால் எனக்கு என்ன பிரயோசனம்? இவற்றை  இங்கேயே கொடுத்து விடலாமென்று நினைக்கிறேன்.” “என்ன, அப்படிச் சொல்லுகிறீர்கள்! ஒரு பெரிய சமஸ் தானத்தில்  பெற்ற மரியாதை; பத்திரமாக நீங்களே பாதுகாத்து வைத்துக்கொள்ளுங்கள்.”